af en en tr af nl nl ka en la af af nl af af af nl af af af af af af af af af af af nl en af af af nl nl af af af lb en af af nl en
Betree die tuisgemaakte seep wêreld
Het jy dit al ooit oorweeg om jou stokperdjie te omskep in ‘n besigheid? Dink net jy kan van die huis af werk, jy kan die ure werk wat jou pas en boonop geniet jy dit wat jy doen. Dit alles klink goed en wel, maar voordat jy hierdie wêreld betree is daar ‘n paar vrae wat jy jouself moet vra:
• Is ek gemotiveerd genoeg?
• Is ek werklik bereid om die ure in te sit?
Indien jy op die oomblik werk mag dit dalk wys wees om eers deeltyds te begin totdat die besigheid standvastig is. Om skielik ‘n werk te los wat ‘n vaste inkomste bied, word nie aanbevel nie. Daar is kostes daaraan verbonde en eers wanneer daar profyt begin wys en verkope is goed dan kan jy daaraan dink om dit voltyds te doen.
Stappe om te volg om jou besigheid te begin:
Party mense het nou maar een maal ‘n slag met bemarking en verkope, maar dit kan nogal veeleisend wees wanneer jy jou eie produkte moet bemark. Om jou eie besigheid te bestuur neem tyd en organisasie. Hier volg ‘n paar dinge wat jy moet weet voordat jy die besigheidswêreld betree.
1. Organisasie is van kardinale belang. Jy moet jou prioriteite in orde kry om dinge betyds gedoen te kry. Dit kan eenvoudige dinge insluit soos om jou papierwerk op datum te hou.
2. Hou ‘n ogie oor die finansies. Enige klein besigheid moet onkostes aangaan om voorraad te koop ensovoorts, maar wanneer jy jou produkte begin verkoop moet jy genoeg profyt maak om suksesvol te wees. Dus bly altyd binne jou begroting.
3. Maak ‘n aparte rekening vir die besigheid oop. Dit sal dinge baie makliker maak wanneer dit kom by die boekhouding.
4. Doen navorsing oor jou mark. Vind presies uit waar en aan wie jy dit kan verkoop. Jy mag dalk klein begin maar dink groot en doen jou navorsing deeglik.
5. Werk die prys van jou seep reg uit. Neem in ag die prys van jou bestandele en tyd wat jy ingesit het. Die maklikste is om alles bymekaar te tel en dit te maal met drie.
6. Vind uit of daar enige moontlikeid is vir fondse wat die regering dalk vir jou kan gee om mee te begin.
7. Soek verskaffers wat jou die beste kwaliteit gaan gee vir jou geld. Om grootmaat te koop spaar gewoonlik op die lang duur heelwat geld. Kyk ook na afleweringskostes van verskaffers.
8. Aanvangskoste – maak seker jy beplan hierdie stap deeglik.
Daar is heelwat faktore wat in ag geneem moet word hier voordat jy net kan wegspring:
a. Jou aanvanklike seep maak voorraad.
e. Jou seepmaak lisensie
f. Huur wat jy gaan betaal vir stalletjies
g. Dekor of versiering en voorlegging
h. ‘n Klein kontant voorskot
As jy hierdie basiese reels volg kan jy nie verkeerd gaan nie.
Wat behels dit nog?
As jy nou eers aan die gang gekom het en die besigheid verloop vlot dan kan jy dit oorweeg om te begin eksperimenteer met oulikhede vir jou sepies. Dalk kan jy dit dan liewer in mandjies verkoop of eendjies daarop sit of dit in ander vorms maak. Die moontlikhede is eindeloos!
Betree die tuisgemaakte seep wêreld
Die inhoud van hierdie webwerf word beskerm deur die geregistreerde handels merk van Trimo™